The Detective (film, 1968)
<s>The Detective () je američki kriminalistički film snimljen 1968. godine u režiji Gordona Douglasa.</s><s>Predstavlja adaptaciju istoimenog romana Rodericka Thorpa.</s><s>Naslovni protagonist, koga tumači Frank Sinastra, je Joe Leland, detektiv njujorške policije koji se nalazi u nemilosti svojih pretpostavljenih zbog prevelike sklonosti da čeprka po korupciji u samoj policiji i gradskim vlastima, a kome se istovremeno brak raspada zato što zanemarena supruga Karen (koju tumači Lee Remick) ima ljubavnim veze sa drugim muškarcima.</s><s>Radnja prikazuje kako Leland istražuje okrutno ubistvo homoseksualca te pronalazi poremećenog mladića (čiji lik tumači Tony Musante) koji brzo prizna zločin te za njega bude osuđen i pogubljen na električnoj stolici; nedugo nakon toga ga kontaktira Norma MacIver (čiji lik tumači Jacqueline Bisset), udovica čovjeka koji je nedavno izvršio samoubistvo te mu sugerira da joj je muž ubijen, a nakon čega Leland započinje istragu koja ukazuje da bi dvije smrti mogle ipak biti povezane.</s>

<s>The Detective je napravljen u vrijeme velikih nemira u tadašnjoj Americi, odnosno gubitka povjerenja u institucije javnog poretka, a što je svoj odraz našlo u izuzetno mračnom scenariju koji prikazuje kako je policija premrežena korupcijom i sposobna činiti kobne pogreške u provođenju zakona.</s><s>Film je dobio niz pohvala, a prije svega Sinatra za koga se drži da je kao sredovječni, ali surovom stvarnošću još uvijek revoltirani, policajac dao jednu od najboljih uloga svoje karijere.</s><s>Film je postigao i vrlo dobre komercijalne rezultate, te se našao među 20 najgledanijih filmova u Sjevernoj Americi 1968. godine.</s>

<s>Godine 1979. je Thorp napisao nastavak originalnog romana pod naslovom Nothing Lasts Forever u kojoj se Leland zatekne u neboderu koga su zaposjeli teroristi.</s><s>Za njega su otkupljena prava za ekranizaciju, a potom ponuđeno Sinatri da ponovi ulogu.</s><s>On je to odbio zbog poodmakle dobi te je scenario prerađen tako da je od njega nastao znameniti akcijski film Die Hard koji će dobiti niz vlastitih nastavaka.</s>

<s>Uloge 
 Frank Sinatra ...</s><s>Det. nar.</s><s>Joe Leland
 Lee Remick ...</s><s>Karen Wagner Leland
 Jacqueline Bisset ...</s><s>Norma MacIver
 Ralph Meeker ...</s><s>Det.</s><s>Curran
 Jack Klugman ...</s><s>Det.</s><s>Dave Schoenstein
 Horace McMahon ...</s><s>Capt.</s><s>Tom Farrell
 Lloyd Bochner ...</s><s>Dr. Wendell Roberts
 William Windom ...</s><s>Colin MacIver
 Tony Musante ...</s><s>Felix Tesla
 Al Freeman, Jr. ...</s><s>Det.</s><s>Robbie Loughlin
 Robert Duvall ...</s><s>Det.</s><s>Nestor
 Pat Henry ...</s><s>Mercidis
 Patrick McVey ...</s><s>Officer Mike Tanner
 Dixie Marquis ...</s><s>Carol Linjack
 Sugar Ray Robinson ...</s><s>Kelly
 Renée Taylor ...</s><s>Rachael Schoenstein
 James Inman ...</s><s>Teddy Leikman
 Tom Atkins ...</s><s>Pozornik Jack Harmon
 George Plimpton ... reporter u zbornici
 Joe Santos ... reporter u zbornici [van špice]</s>

<s>Izvori</s>

<s>Vanjske veze</s>

<s>Američki filmovi
Kriminalistički filmovi
Dramski filmovi
Policijski filmovi
Filmovi sa LGBT tematikom
Authority control 2</s>

